Net vier SA intreevlakmotors slaag AA-veiligheidstoetse | Maroela Media
Die Kia Picanto 1.2 LS het ook die toets gedruip (Foto: autodealer.co.za)
Die AA (Automobiel-Assosiasie) het die afgelope week gesê slegs vier uit 23 intreevlakmotors in Suid-Afrika, almal van bekende vervaardigers, het daarin geslaag om veiligheidstoetse vir dié organisasie se Jaarlikse Intreevlakvoertuig Veiligheidsverslag te slaag.
Die 23 motors, almal onder R150 000, is onder meer ingedeel in vlakke van aanvaarbare, gemiddelde en swak veiligheid.
Verskeie veiligheidsaspekte is tydens dié studie gebruik om die algehele veiligheid van 'n motor te bepaal.
Daar is onder meer gekyk na die sogenaamde aktiewe veiligheidsaspekte, wat verwys na toestelle wat help om die voertuig in beheer te hou of 'n ongeluk te voorkom deur middel van outomatiese stelsels. Dié elemente is gewoonlik om "menslike foute" te kanselleer. Aktiewe veiligheidsaspekte verwys onder meer na sluitwerende remstelsels en elektroniese stabiliteitsbeheer.
Die Chery QQ 1.1 TXE is een van die motors wat die toets gedruip het (Foto: cars.co.za)
Passiewe veiligheidsaspekte, wat verwys na elemente binne die voertuig wat die insittendes ten tye van 'n ongeluk beskerm, soos lugsakke, is ook in ag geneem.
Die motors se internasionale Global New Car Assessment Program- (NCAP-) punt is ook gebruik as deel van die assessering.
Die doel van die NCAP is om veiligheid in motors te bevorder deur onafhanklike navorsing en toetse wat die veiligheidseienskappe van motors vergeleke met ander evalueer en die resultate aan die publiek bekend maak.
Motors wat die veiligheidstoets heeltemal gedruip het:
Die Honda Brio Hatch 1.2 Trend het gemiddeld in die toets gevaar (Foto: autodealer.co.za)
Chery QQ 0.8 TX
Tata Indica LE AC
Tata Vista Ini Bounce
Motors wat gemiddeld in die veiligheidstoets gevaar het:
Suzuki Swfit Hatch 1.2 GA
Die Renault Sandero 66kW Turbo Expression is een van slegs vier motors wat die toets geslaag het (Foto: iol.co.za)
Chery J2 1.5TX
Motors wat die veiligheidstoets geslaag het:
FAK V2 1.3 #Like
Om meer oor die assessering of die studie te lees, besoek die AA se webwerf.
SA Motor van die Jaar: Hier is die finaliste vir 2017
Dit is maar die probleem met klein motors: hulle is die ander karre se frommelsones. Is die Volkswagen UP getoets? Die Up het het sleg gedoen in Indiese veiligheidstoetse 'n ruk terug.
ToffieProffie – ek dink een van die groot vereistes vir die spesifieke toets was dat die motors minder as R150k moes kos. Soos wat ek in die bevindinge van die verslag gelees het. En ek dink die UP is dalk effe duurder as die vereiste R150k of minder?
Ek is teleurgesteld in Kia – hulle het so goed vordering gemaak op baie gebiede – ek wens veiligheid was ook een daarvan.
Ek is baie verbaas oor die FAW V2. Ek hou nogal baie van die kar en veral sy prys en toerusting vlak, as bekommerd oor veiligheid, siende dat dit van Chineese afkoms is.
Ek dink die Chineese begin nou op die regte pad kom. Een van die mooi dae is daar sterk kompetiesie van hulle kant af, lyk dit vir my, veral teen die Japenese en die Europeese karre.